recursal/SuperWikiNEXT-32B huggingface dataset:
**நிலநேர்க்கோடு** (இலங்கை வழக்கு: **அகலாங்கு**, அட்ச ரேகை, *latitude*) என்பது புவிமையக் கோட்டுக்கு இணையாக புவி மேற்பரப்பில் வரையப்படுகின்ற கற்பனைக் கோடுகளுள் ஒன்றைக் குறிக்கும். புவியின் மேற்பரப்பில் உள்ள ஒரு புள்ளியின் அமைவிடத்தைக் குறிப்பிடும்போது அப்புள்ளி அமைந்திருக்கும் நில நேர்க்கோடு ஒரு கூறாகக் குறிக்கப்படுகின்றது. நிலப்படங்களில் இக் கோடுகளில் சில கிழக்கிலிருந்து மேற்கே செல்லும் கிடைக் கோடுகளாகக் குறிக்கப்படுகின்றன. நுட்ப அடிப்படையில், இக் கோடுகள் கோண அளவீடாகப் பாகைகளில் குறிப்பிடப்படுகின்றன. இந்த அளவீடு நில நடுக்கோட்டில் 0° இல் தொடங்கி வடக்கே வட துருவத்தில் 90° வ இலும் தெற்கே தென் துருவத்தில் 90° தெ இலும் முடிகின்றது.

நிலநேர்கோட்டு வட்டங்கள்
-----------------------

நிலநேர்கோடுகள் புவிமேற்பரப்பில் ஏறத்தாழ வட்டங்களாக அமைவதால் இவை நிலநேர்கோட்டு வட்டங்கள் எனப்படுகின்றன. புவியிலுள்ள ஒரு இடத்தைத் துல்லியமாகக் குறிப்பதற்கு நிலநேர்கோட்டு அளவுடன் நிலநிரைக்கோட்டு அளவும் சேர்த்துக் குறிப்பிடப்படுகின்றன.

சில சிறப்பு நிலநேர்கோட்டு வட்டங்கள்
-----------------------------------

நிலநடுக்கோட்டு வட்டம் தவிர, மேலும் சில நிலநேர்கோட்டு வட்டங்கள், சூரியனுடன் புவி கொண்டுள்ள தொடர்புகளில் அவை வகிக்கும் பங்குகளுக்காகச் சிறப்புப் பெறுகின்றன.

* ஆர்க்டிக் வட்டம் — 66° 33′ 39″ N
* கடகக்கோட்டு வட்டம் — 23° 26′ 21″ N
* மகரக்கோட்டு வட்டம் — 23° 26′ 21″ S
* அந்தாட்டிக்க வட்டம் — 66° 33′ 39″ S
**நிலம்** (Land) என்பது நிரந்தரமாக நீரில் மூழ்கியிராத புவியின் திண்ம மேற்பரப்பு ஆகும். வரலாறு முழுவதும் பெரும்பாலான மனிதச் செயற்பாடுகள், வேளாண்மை, வாழிடம், பல்வேறு இயற்கை வளங்கள் ஆகியவை அடிப்படையான நிலத்திலேயே நடந்துள்ளன. நிலம், பெரிய நீர்ப் பரப்புகளைச் சந்திக்கும் பகுதிகள் கரையோரப் பகுதிகள் என அழைக்கப்படுகின்றன. நிலத்துக்கும், நீருக்கும் இடையிலான பிரிப்பு மனிதனுடைய அடிப்படைக் கருத்துருக்களுள் ஒன்று. நிலம், நீர் என்பவற்றுக்கு இடையிலான எல்லை குறித்த பகுதியின் ஆட்சி அதிகாரங்களிலும், வேறு பல காரணிகளையும் பொறுத்து மாறுபடக்கூடும். கடல்சார் எல்லை, அரசியல் எல்லை வரையறுத்தலுக்கு ஒரு எடுத்துக்காட்டு. நீர் எங்கே நிலத்தைச் சந்திக்கிறது என்பதைத் தெளிவாக வரையறுப்பதற்கு உதவக்கூடிய பல இயற்கையான எல்லைகள் உள்ளன. பாறை நில அமைப்புக்கொண்ட இடங்களில் எல்லை வரையறுப்பது, சதுப்பு நிலப் பகுதிகளில் எல்லை வரையறுப்பதை விட இலகு. ஏனெனில் சதுப்புப் பகுதிகளில் பல நேரங்களில் நிலம் எங்கே முடிகிறது, நீர் எங்கே தொடங்குகிறது என்பதைக் கூறுவது கடினமானது. வற்றுப்பெருக்கு, காலநிலை என்பவற்றைப் பொறுத்தும் இந்த எல்லை வேறுபடக்கூடும்.

பொருளியலின்படி உற்பத்தியில் பயன்படுத்தக்கூடிய சகல இயற்கை வளங்களும் நிலம் என்பதுள் அடங்கும். நிலத்தை மனிதனால் உற்பத்தி செய்யமுடியாது

பெயர்
-----

"நிலம்" என்பது "நீர் போல் இயங்காது ஒரேயிடத்தில் நிலையாக நிற்கும் பூதவகை" எனப் பொருள் கூறப்படுகிறது. நிலையாக நிற்பது என்னும் பொருளில் "நில்" என்னும் அடியில் இருந்து "நிலம்" என்னும் சொல் உருவானது. இது ஒரு திராவிட மொழிச் சொல். பிற திராவிட மொழிகளில் இதற்கு *நிலம்* {மலையாளம்), *நெல* (கன்னடம், துளு, குடகு, படகர்), *நேல* (தெலுங்கு), *நெல்ன்* (துட) போன்ற சொற்கள் பயன்படுகின்றன.

நீட்சிப் பொருள் கொண்ட வேர்ச்சொல் *நுல்*. இதிலிருந்து *நிலம்* என்னும் சொல் பின்வருமாறு பெறப்படும்: *நுல்* --> *நெல்* --> *நெள்* --> *நெரு* --> *நெகிழ்* {*நெகிள்*) --> *நீள்* --> *நிள்* --> *நில்* --> *நிலம்*

பொருளியலில் நிலம்
-----------------

**நிலம்** அல்லது இயற்கை வளம் - பொருட்களின் உற்பத்தியில் பயன்படும் மண் மற்றும் கனிப்பொருள்கள் முதலிய இயற்கையாகக் கிடைக்கும் பொருட்கள். நிலத்துக்கான கொடுப்பனவு வாடகை ஆகும்.

### நிலத்தின் இயல்புகள்

* இயற்கையின் கொடைகளாகும் அதாவது மனிதனால் உருவாக்க முடியாது.
* உற்பத்திச் செலவற்றது.
* செயலற்றவை அது மனிதமுயற்சி மற்றும் ஏனைய காரணிகளின் இணைப்பினாலே நிலம் செயலுள்ளதாகும்.
* இடம்பெயரும் தன்மை அற்றது.
* விரைவாகக் குறைந்துசெல் விளைவு விதி தொழிற்படும்.

### நிலத்தின் முக்கியத்துவம்

* உற்பத்தி மேற்கொள்ள நிலம் அவசியம்
* சகல மூலவளங்களும் நிலைத்திருக்க நிலம் அவசியம்.
* மனிதமுயற்சி மற்றும் ஏனைய காரணிகளை உட்புகுத்துவதனால் நிலத்தின் பெறுமதி அதிகரிக்கும்.
* நெகிழ்ச்சியற்ற நிரம்பலைக் கொண்டுள்ளது.

மேற்கோள்கள்
-----------

1. ↑  Michael Allaby, Chris Park, *A Dictionary of Environment and Conservation* (2013), page 239, ISBN 0199641668.
2. ↑  செந்தமிழ்ச் சொற்பிறப்பியல் பேரகரமுதலி, படலம் 5, பாகம் 2, பக். 59.
3. ↑  செந்தமிழ்ச் சொற்பிறப்பியல் பேரகரமுதலி, படலம் 5, பாகம் 2, பக். 60.
1430 ஆம் ஆண்டைச் சேர்ந்த பாரசீக ஓவியத்தில் போடோன்சார் (நீல நிறத்தில்) தனது தாய் ஆலன் குவாவிடம் கேட்பதாக காட்டப்பட்டுள்ளது.
**போடோன்சார் முன்ஹாக்** (அநேகமாக கி.பி. 850 - கி.பி. 900) என்பவர் ஒரு புகழ்பெற்ற மங்கோலியப் போர்த்தலைவர் ஆவார். இவர் செங்கிஸ் கான் மற்றும் பருலாஸ் மங்கோலியர்களின் மூதாதையர் ஆவார். இந்த பருலாஸ் இனத்தில் தான் தைமூரும் தோன்றினார். ஆகையால் இவர் இந்தியாவை ஆண்ட முகலாயர்களுக்கும் மூதாதையர் ஆவார். 

மங்கோலியர்களின் இரகசிய வரலாறின்படி இவர் போர்த் சினோவின் 12ம் தலைமுறை பெயரளவு வழித்தோன்றல் ஆவார். செங்கிஸ் கான் போடோன்சார் முன்ஹாக்கின் 9ம் தலைமுறை நேரடி வழித்தோன்றல் ஆவார். சில சமயம் இவர் எளிமையான புடோன்சர் என்றும் அழைக்கப்படுகிறார். இவரே போர்சிசின் குடும்பத்தைத் தோற்றுவித்தவர் ஆவார். சகதை மொழிப் பாரம்பரியம் இவரை கி.பி. 747ல் அபு முஸ்லிம் புரட்சியின்போது வாழ்ந்தவராகக் குறிப்பிடுகிறது. போர்சிசின் என்ற பெயர் இவரிடமிருந்து தோன்றவில்லை. இவரது பெயரளவு கொள்ளுப்பாட்டனார் போர்ஜிகிடை மெர்கெனிடம் (விவேக போர்ஜிகிடை) இருந்து தோன்றியது ஆகும். கி.பி. 747ம் ஆண்டு என்பது போர்ஜிகிடை மெர்கெனுடன் சரியாகப் பொருந்துகிறது. இவர் கி.பி. 747ல் வாழ்ந்த பயன்சுர் கானுடன் குழப்பிக் கொள்ளப்படுவதாலும் இந்த ஆண்டுக் கணக்குப் பிரச்சினை ஏற்படுகிறது. போடோன்சார் முன்ஹாக்கின் பொருள் "சிறிய நெறி தவறிப் பிறந்த மூடன்" என்பதாகும். புடுன்சார் என்பது "புடுச்சி" (நெறி தவறிப் பிறந்தவன்), "-ன்சார்" என்ற விகுதி மற்றும் முட்டாள் அல்லது மூடன் என்ற பொருளுடைய "முன்ஹாக்" என்ற வார்த்தைகளின் கூட்டாகும். ஆனால் இவரது பெயர் மங்கோலியப் பழங்குடியினரிடையே இவர் வகிக்கும் உயர்ந்த நிலைக்கு அப்படியே முரண்பாடாக உள்ளது.

உசாத்துணை
---------

1. ↑  Munis, M.R.M.Agahi, Firdaws al-iqbal, p.15
**இராசத்தான் அணு மின் நிலையம்** இராசத்தான் மாநிலத்தில், ராவத்பாட்டா எனுமிடத்தில், அமைந்துள்ளது. இவ்விடம் கோட்டாவில் இருந்து சுமார் 65 கிலோமீட்டர் தூரத்தில், சம்பல் ஆற்றின் அருகிலும், ராணா பிரதாப் சிங் ஏரியை உள்ளடக்கிய அணையின் அருகாமையிலும் நிலைகொண்டுள்ளது. 1980 ஆம் ஆண்டுகளில் கோட்டாவில் பாரமான நீர் தயாரிக்கும் ஆலை செயல்பட்டுவந்தது.

இராசத்தான் அணு மின் நிலையத்திற்கான திட்டப்பணிகள் 1968 ஆம் ஆண்டுகளில் துவங்கி, 1973 ஆம் ஆண்டில் முதல் 220 மெகா வாட் திறன் கொண்ட, காண்டு (CANDU) வகையிலான, அணு சக்தி உலைகள் கானடா நாட்டின் உதவியுடன் செயல்பட்டது. உயரழுத்தம் கொண்ட அணு சக்தி உலைகள் முதல் முதலாக இங்கு தான் செயல்பட்டது. 
1974 ஆம் ஆண்டில் போக்ரானில் இந்தியா அணு சக்தி ஆய்வுகள் நடத்தியதன் விளைவாக கானாடா நாட்டினர் இத்திட்டத்தில் இருந்து விலகினர். அதனால் இதே திறனுடன் கூடிய இரண்டாவது உலையை காலதாமதமாக 1981 ஆம் ஆண்டில் தான் இயக்க முடிந்தது. முதலில் கட்டிய உலையின் திறனும் படிப்படியாக குறைந்து தற்பொழுது 100 மெகா வாட் அளவுக்குக் குறைந்து செயல்படுகிறது.

அதற்குப் பின்னால் இங்கு மேலும் 220 மெகா வாட் திறன் கொண்ட, இரு அணு சக்தி உலைகள் முறையே 1999 ஆம் ஆண்டிலும், 2000 ஆம் ஆண்டிலும் செயல்பட துவங்கின. தற்பொழுது 220 மெகா வாட் திறன் கொண்ட, மேலும் இரு உலைகள் கட்டி 2010 ஆம் ஆண்டில் முடித்துள்ளனர். 700 மெகா வாட் திறன் கொண்ட இரு அணு சக்தி ஆலைகளை கட்டுவதற்கும் திட்டங்கள் தீட்டி வருகின்றனர்.

மேற்கோள்கள்
-----------

1. ↑  "Canada, India reach nuclear deal". Montrealgazette.com. 2009-11-29.  பரணிடப்பட்டது 2009-11-30 at the வந்தவழி இயந்திரம். Retrieved 2010-08-22.
2. ↑  "காப்பகப்படுத்தப்பட்ட நகல்". 2008-11-08 அன்று மூலம் பரணிடப்பட்டது. 2010-10-18 அன்று பார்க்கப்பட்டது.

| * பா
* உ
* தொ
இந்தியாவில் அணுசக்தி |
| --- |
| அணுமின் நிலையங்கள் | கைகா **·** ஹெச். பி. என். ஐ **·**  கக்ரபார் **·**  கூடங்குளம் **·**  கல்பாக்கம் **·**  கோட்டா **·**  தாராப்பூர்  **·**  நரோரா  |
| அணு ஆராய்ச்சி | பார்க் **·**  சைரஸ் **·**  துருவா  **·**  கமினி **·**  இந்திரா காந்தி அணு ஆராய்ச்சி மையம் (IGCAR) **·**  பிளாசுமா ஆராய்ச்சி நிறுவனம் **·**  கனநீர் வாரியம் **·**  வேறுபடு ஆற்றல் சுழல்முடுக்கி மையம் **·**  கல்பாக்கம் அணுக்கரு மீள்உருவாக்கு நிலையம் |
| அமைப்புகள் | இந்திய அணுசக்திப் பேரவை **·**  அணுசக்தி கட்டுப்பாட்டு வாரியம்(AERB) **·**  அணு சக்தித்துறை **·**  இந்திய அணுசக்திக் கழகம் **·**  இந்திய கதிரியக்க ஓரிடத்தனிம தொழிநுட்ப வாரியம்  **·**  பாவினி  **·**  அணு ஆற்றலுக்கு எதிரான மக்கள் போராட்டம் |
| அணுகுண்டு சோதனைகள் | சிரிக்கும் புத்தர் **·** சக்தி நடவடிக்கை |
| ஏனைய தலைப்புகள் | இந்திய ஆற்றல் கொள்கை **·**  இந்திய அமெரிக்க உடன்பாடு  **·**  மூன்று கட்டத் திட்டம் **·**  விரிவாக்கத் திட்டங்கள் |
| இந்தியாவின் மின்சாரத்துறை **·**  இந்தியாவின் காற்றுத் திறன் துறை **·**  இந்தியாவின் சூரிய ஆற்றல் துறை |
**ராஜஸ்தான் ஓரியண்டல் ஆராய்ச்சி மையம்** என்பது ராஜஸ்தானியின் கலாச்சாரம் மற்றும் பாரம்பரியத்தை மேம்படுத்துவதற்கும், பழைய ராஜஸ்தானி நாட்டுப்புற கலை படைப்புகள் மற்றும் நாட்டுப்புற இலக்கியங்களை சேகரித்து பராமரிப்பதற்கும் ராஜஸ்தான் அரசால் நிறுவப்பட்ட ஒரு அமைப்பாகும். இந்நிறுவனம் 1954 ஆம் ஆண்டில் புரத்வாச்சாரியார் முனி ஜினவிஜயாஜியின் வழிகாட்டுதலின் கீழ் ஜெய்ப்பூரை தலைமையிடமாகக் கொண்டு நிறுவப்பட்டது, மேலும் இதன் மூலம் ராஜஸ்தான் மற்றும் அருகாமையிலுள்ள பகுதிகளின் பண்டைய இலக்கியங்களை ஆராய்ந்து, சேகரித்து, பாதுகாத்து, திருத்தி சமஸ்கிருதம், பிராகிருதம், அப்ரம்சா மற்றும் இந்தி-ராஜஸ்தானி மொழிகளில் வெளியிடுவதற்காக அமைக்கப்பட்டுள்ளது. 

1956 ஆம் ஆண்டில் ராஜஸ்தான் மாநில அரசாங்கம் ஒரு திட்டவட்டமான நிர்வாக அமைப்பைக் கொடுத்து அதன் நோக்கங்கள் மற்றும் பொருள்களை மறுசீரமைத்தது, அதன்படி [[ஜோத்பூர்|ஜோத்பூ]ருக்கு இந்நிறுவனத்தின் தலைமையகத்தை மாற்ற அரசு முடிவெடுத்ததைத் தொடர்ந்து, இந்த கலாச்சார ஆராய்ச்சி மையத்திற்கு சொந்தக் கட்டிடம் கட்ட முடிவு செய்யப்பட்டு, 1955 ஆம் ஆண்டு ஏப்ரல் 1 ஆம் தேதி அப்போதைய இந்தியக் குடியரசுத் தலைவர் டாக்டர் ராஜேந்திர பிரசாத் அவர்களால் ஒரு விழாவில் அழகிய முறையில்அடிக்கல் நாட்டப்பட்டது. கட்டிட பணிகள் நிறைவடைந்து 1958 ஆம் ஆண்டு செப்டம்பர் 14 ஆம் தேதி அப்போதைய ராஜஸ்தான் முதல்வர் ஸ்ரீ மோகன் லால் சுகாடியாவால் திறந்து வைக்கப்பட்டது. இந்நிறுவனத்தின் தலைமையகம் தற்போது வரையில் ஜோத்பூரில் உள்ளது. 

இந்த நிறுவனம் ராஜஸ்தானின் மினியேச்சர் ஓவியங்களின் பரந்த சேகரிப்புடன் கூடிய ஒரு சிறந்த கலைக்கூடத்தை அமைத்துள்ளது. அங்கே பல அரிய கையெழுத்து படிகள் கொண்ட நூல்கள் மற்றும் சம்புட் பாலக் மற்றும் கண்டிகா போன்ற இதழ்களின் கையெழுத்துப் பிரதிகளும் அடங்கும். இந்த நூலகத்தில் அவை போக பல்வேறு பழைய புத்தகங்கள் மற்றும் இதழ்களின் பரந்த தொகுப்பு உள்ளது.

சேகரிப்புகள்
------------

இந்நிறுவனத்தின் மொத்த சேகரிப்பில் உள்ள கையெழுத்துப் பிரதிகளின் எண்ணிக்கை கிட்டத்தட்ட 1.24 லட்சம் ஆகும்,  இவைகள் இந்நிறுவனத்தின் தலைமையகம் மற்றும் ஏழு கிளைஅலுவலகங்களில் சேகரித்து வைக்கப்பட்டுள்ளன.பல்வேறு வகையான மொழிகள், வடிவங்கள் மற்றும் சிறிய ஓவியங்களைக் குறிக்கும் பல்வேறு பாடங்களின் கையெழுத்துப் பிரதிகளால் நிறைந்துள்ளது.மேலும் அதிக எண்ணிக்கையிலான உள்ளூர் மொழியில் (ராஜஸ்தானி) கையெழுத்துப் பிரதிகள் அந்த பிராந்தியத்தின் கலாச்சார பாரம்பரியத்தை எடுத்துக்காட்டுகிறது. அத்தோடு வேத்-வைதிக், தர்ம சாஸ்திரம், தத்துவம், வரலாறு மற்றும் நாட்டுப்புறம் போன்ற பல்வேறு தலைப்புகளில் இந்த படைப்புகளை பாதுகாத்து வருகிறது.

மேற்கோள்கள்
-----------

1. ↑  "Rajasthan Oriental Research Institute". *www.rajasthandirect.com*.
2. ↑  "Rajasthan Oriental Research Institute". *www.artandculture.rajasthan.gov.in*.
3. ↑  "manuscript-collection". *www.artandculture.rajasthan.gov.in*.
**பஞ்சநாமா** (Panchanama) என்பது பாரசீக மொழிச் சொல்லான *பஞ்ச* என்றால் மரியாதைக்குரிய நபர்கள்; *நாமா* என்றால் **எழுதப்பட்ட ஆவணம்** ஆகும். மரியாதைக்குரிய நபர்கள் (இரண்டு அல்லது அதற்கு மேற்பட்டவர்கள்) முன்னிலையில், இந்தியக் காவல் துறை அல்லது சட்ட அமலாக்க முகமைகளால் ஒரு இடத்தை சோதனை செய்யும் போது தேடுதலில் கிடைத்த எழுத்துப்பூர்வ ஆவணங்கள் மற்றும் பொருட்களின் பட்டியல் *பஞ்சநாமம்* எனப்படும். காவல் துறையினர் இந்தப் பட்டியலில் பஞ்சநாமாக்களிடத்தில் (சாட்சிகள்) கையொப்பம் பெற வேண்டும். இப்பட்டியலின் ஒரு பிரதியை யார் இடத்தில் சோதனை நடத்தப்பட்டதோ அவரிடத்திலும் கைப்பற்ற ஆவணங்கள் (பஞ்சநாமம்) குறித்த பட்டியலில் கையொப்பம் பெற வேண்டும். இது பின்னர் நினைவாற்றலைப் புதுப்பிப்பதற்கும், நீதிமன்றத்தில் சாட்சியமாகவும் பயன்படுத்த முடியும். இந்தியக் குற்றவியல் நடைமுறைச் சட்டத்தில் *பஞ்சநாமா* குறித்து எங்கும் குறிப்பிடப்படவில்லை. ஆனால் இதனை இந்தியக் குற்றவியல் நடைமுறைச் சட்டத்தின் பிரிவு 100 & 174 ஆகியவைகளிலிருந்து புரிந்து கொள்ளப்படுகிறது.

இயற்கைக்கு மாறான இறப்பிற்கான காரணத்தை அறிய, காவல் துறையினர் பஞ்சநாமாக்கள் (பஞ்சாயத்தார்) முன்னிலையில் இறந்த உடலைப் பார்த்து, வழக்கின் உண்மைகளை அறிந்த சாட்சிகளிடம் விசாரணை செய்து பதிவுகள் மேற்கொள்ளப்படும்.

பஞ்சநாமம் என்பது பஞ்சாயத்தார்கள் முன்னிலையில் நிகழும் மற்றும் அவர்கள் பார்க்கும் மற்றும் கேட்கும் சில விஷயங்களை பதிவு செய்யும் ஒரு ஆவணமாகும். 

காவல் துறை அல்லது சட்ட அமலாக்க துறையின் தேடுதலில் கைப்பற்றப்பட்ட ஆவணங்கள், சோதனை நடத்தப்பட்டவரின் பெயர், ஆதார் விவரம், கைப்பற்றப்பட்ட ஆவணங்களின் விவரம், பணம், தங்கம் போன்ற விலையுயர்ந்த பொருட்கள், வழக்கிற்கு தேவையான பிற பொருட்களின் விவரம் குறிப்பிட வேண்டும்.

எடுத்துக்காட்டு
---------------

பாரசீக மொழிச் சொல்லான "நாமா" என்ற சொல் எழுதப்பட்ட ஆவணத்தைக் குறிக்கிறது. பொதுவாக அதனுடன் பின்னொட்டாக இணைக்கப்பட்ட சொல்லால் தீர்மானிக்கப்படுகிறது. எடுத்துக்காட்டுகள்: *நிக்காஹ்-நாமா* (எழுதப்பட்ட முஸ்லீம் திருமண ஒப்பந்தம்), *ஹிபா-நாமா* (எழுதப்பட்ட பரிசுப் பத்திரம்), *வசியத்-நாமா* (எழுதப்பட்ட உயில்).

மேற்கோள்கள்
-----------

1. ↑  meaning of word panchnama
**இஷிதா தத்தா** *(Ishita Dutta ஆகஸ்ட் 26, 1990) இந்திய திரைப்பட மற்றும் தொலைக்காட்சி நடிகை ஆவார், 2015ல் வெளிவந்த பாலிவுட் அதிரடி திகில்த் திரைப்படமான* திரிஷ்யம் *படத்தில் அவரது வேடத்திற்கும் மற்றும், ஸ்டார் பிளஸ் தொலைக்காட்சியில் ஒளிப்பரப்பான இந்தி தொலைகாட்சித் தொடர்* ஏக் கர் பனூங்கா *என்பதில் நடித்ததனால் நன்கு அறியப்படுகிறார். நடிகை தனுஸ்ரீ தத்தாவின் இளைய சகோதரி ஆவார்.*

ஆரம்ப வாழ்க்கை
--------------

தத்தா சார்க்கண்டில் உள்ள ஜம்சேத்பூரில் பென்காலி இந்து குடும்பத்தில் பிறந்துள்ளார். தத்தா ஜம்சேத்பூர் *டி.பி.எம்.எஸ்* ஆங்கிலப் பள்ளியில் பள்ளிப் படிப்பை மேற்கொண்டார், பின்னர் ஊடகப்படிப்பினை மும்பையில் படித்தார். அவரது சகோதரி, 2004இல் ஃபெமினா மிஸ் இந்தியா பட்டம் பெற்ற இவரது சகோதரி தனுஸ்ரீ தத்தாவும் ஒரு திரைப்பட மற்றும் தொலைக்காட்சி நடிகை ஆவார்.

நடிப்பு
-------

தத்தா 2012இல் வெளியான *சாணக்கியடு* என்ற தெலுங்குத் திரைப்படத்தில் நடிகர் தனிஷ்க்கு நாயகியாக தனது நடிப்பு வாழ்க்கையைத் தொடங்கினார். பின்னர், நியாஸ் அகமது தயாரிப்பில் ஹெச். ஆர். ஸ்ரீகாந்த் இயக்கத்தில் வெளிவந்த *யேனிடு மனசாலி* என்ற படத்தில் இவரும் இவரது சகோதரி தனுஸ்ரீ தத்தாவும் இணைந்து பணியாற்னர், ஆனால் அது முழுமையடையாத காரணத்தால் வெளியிடப் படவில்லை. பின்னர் இவர், *ஏக் கர் பனூங்கா* என்ற தொலைக்காட்சி நாடகத் தொடரில் ஒரு முக்கிய கதாபாத்திரத்தில் நடித்துள்ளார். 2016இல், லைப் ஓகே தொலைக்காட்சியில் ஒளிப்பரப்பான *ரிஸ்தோன் கா சௌதாகர்- பாஸிகர்* என்ற நிகழ்ச்சியில் நடிகர் வத்சல் சேத்திற்கு இணையாக நடித்திருந்தார்.. இவர் பாலிவுட் திரைப்படமான *திரிஷ்யம்* படத்தில் நடிகர் அஜய் தேவ்கான், தபூ மற்றும் சிரேயா சரன் ஆகியோருடன் ஒரு துணைக் கதாபாத்திரத்தில் அஜய் தேவ்கானின் மகளாக நடித்திருந்தார். கபில் ஷர்மாவுடன் அவர் *ஃபிராங்கி* படத்தில் பணிபுரிந்தார்.

சொந்த வாழ்க்கை
--------------

இஷிதா தத்தா தனது நீண்டகால காதலர் மற்றும் முன்னாள் துணை நட்சத்திரமான வத்சல் சேத் என்பவரைத் திருமணம் செய்து கொண்டார்.

குறிப்புகள்
-----------

1. ↑  "Ishita Dutta Happy With Kannada Debut". *The New Indian Express*.. பார்த்த நாள்: 8 June 2015.
2. ↑  Tuteja, Joginder (31 July 2015). "Working with Ajay Devgn, Tabu and Nishikant was superb - Ishita Dutta". *Bollywood Hungama*. 2016-08-09 அன்று பார்க்கப்பட்டது. Since I am from Jamshedpur, I tried to remember how I was in school.
3. ↑  "Let's find out what's next in store in Star Plus' Ek Ghar Banaunga". *Telly Chakkar*. September 19, 2013.
4. ↑  "Ishita Dutta to romance Vatsal Seth in 'Rishton Ka Saudagar Baazigar'". *மிட் டே*. May 10, 2016.
5. ↑  "Ishita Dutta And Vatsal Sheth are now married. See Pics". *ndtv.com*. 28 November 2017 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Ishita Dutta***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் Ishita Dutta
**லலித் கலா அகாடமி** (அ) **தேசிய கலைக் கழகம்,** (*Lalit Kala Akademi* அல்லது *National Academy of Art*) இந்திய அரசால் ஏற்படுத்தப்பட்ட ஒரு தன்னாட்சி அமைப்பாகும். புது தில்லியைத் தலைமையிடமாகக் கொண்டு இயங்கும் இது இந்திய கலை, கலாச்சாரம், பண்பாடு, ஓவியம் போன்ற நுண்கலைகளை மக்களிடம் கொண்டு சேர்ப்பதற்காக பலதரப்பட்ட கலைஞர்களின் கலை வெளிப்பாடுகளை வெளிப்படுத்தச்செய்து அவர்களுக்கென ஒரு தனித்துவ மேடையை அமைத்துக்கொடுக்கிறது. இவ்வமைப்பின் மண்டலக் கிளைகள் புவனேசுவரம், சென்னை, கார்கி (டில்லி) கொல்கத்தா, லக்னோ, சிம்லா ஆகிய இடங்களில் செயற்படுகின்றன

லலிதக் கலா அகாதமி-சென்னை
.

வரலாறு
------

1954ம் ஆண்டு இந்திய தலை நகரான புது தில்லியில் இந்திய கலை மற்றும் பண்பாட்டுத்துறையின் கீழ் அமைக்கப்பட்டது. இதன் தலைமையகம் புது தில்லியில் ரவீந்திர பவனில் அமைந்துள்ளது. சென்னையில் இதன் பிராந்திய அலுவலகம் 14.10.1978ல் கீழ்தளம் கட்டிமுடிக்கப்பட்டது. அதற்கு முன்னர் தமிழ்நாடு அரசு 1 ஏக்கர் நிலத்தை 1977ல் ஒதுக்கியது. பிராந்திய அலுவலக செயல்பாடுகளில் (பொருளாதாரம்) 50% மாநில அரசின் பொறுப்பில் உள்ளது. சென்னையில் 1984ல் கலைஞர்களுக்கான பட்டறையும், ஓவிய கலைக்கூடமும் மேல் தளத்தில் கட்டிமுடிக்கப்பட்டது.

அமைவிடம்
--------

*லலித் கலா அகாடமி* சென்னையில் "4, கிரீம்ஸ் சாலை, சென்னை-6" யில் அமைந்துள்ளது. சென்னை விமான நிலையத்திலிருந்து 12 கிமீ தூரத்திலும், மத்திய புகைவண்டி நிலையத்திலுருந்து 4 கிமீ தூரத்திலும், எழும்பூர் புகைவண்டி நிலையத்திலுருந்து 2 கிமீ தூரத்திலும், மற்றும் கோயம்பேடு மத்திய பேருந்து நிலையத்திலிருந்து 8 கிமீ தூரத்திலும் அமைந்துள்ளது.

நோக்கம்
-------

இந்தியாவில் உள்ள சம காலத்து கலைகளையும், பண்பாடுகளையும் மக்களிடம் கொண்டு சேர்ப்பது, மற்றும் பல தனி மனிதரிடம் முடங்கிக்கிடக்கும் கலை வெளிப்பாடுகளை வெளிக்கொண்டுவரும் ஒரு மேடையை அமைத்துக்கொடுப்பது, கைவினைப் பொருள்களை கண்காட்சி மூலம் விற்பனை செய்து சமூகத்தை வளர்க்க உதவுவது என பல நல்ல நோக்கங்களுக்காகவும் இது செயல்பட்டு வருகிறது.

பிரிவுகள்
---------

* 1. கிராபிக் பட்டறை
* 2. செராமிக் பட்டறை
* 3. சிற்பப் பட்டறை
* 4. ஓவிய கலைக்கூடம்
* 5. நூலக குறிப்புகள்
* 6. கலைக்காட்சி கூடம்
* 7. விற்பனை வெளியீடுகள்

பிராந்தியத்தின் விரிவு
----------------------

சென்னை பிராந்தியத்தின் கீழ் ஆந்திரப் பிரதேசம், கர்நாடகம், பாண்டிச்சேரி, கோவா, லட்சத்தீவு, மற்றும் மகாரஷ்டிரா போன்ற மாநிலங்களும் வருகின்றன
.

தயாரிப்புகள்
------------

பீங்கான் பொருட்கள், கற்சிற்பங்கள், வண்ண ஓவியங்கள், மரத்தால் செய்த பொருட்கள், செராமிக் பொருட்கள் மற்றும் பல அரிய பொருட்களும் கிடைக்கின்றன. கலை சம்பந்தமான புத்தகங்கள் காட்சிக்காக வைக்கப்பட்டுள்ளன, இவை விற்பனைக்கு அன்று.

மேற்கோள்கள்
-----------

1. ↑  "லலித் கலா அகாடமி செயற்பாடுகள்". 2011-10-11 அன்று மூலம் பரணிடப்பட்டது. 2013-09-14 அன்று பார்க்கப்பட்டது.

இணைப்புகள்
----------

* அதிகாரபூர்வ தளம்
* lalitkala akademi: DESCRIPTION பரணிடப்பட்டது 2013-03-05 at the வந்தவழி இயந்திரம்
* Lalit Kala Akademi, chennai venue
* 53rd national exhibition of art பரணிடப்பட்டது 2013-08-20 at the வந்தவழி இயந்திரம்
வடிவவியலில், ஒரு முக்கோணத்தின் ஒரு முனையில் இருந்து தொடங்கி, அம்முனைக்கு எதிர்ப்பக்கத்தில் உள்ள ஒரு புள்ளியில் சேரும்படியாக விழும் ஒரு நேர்கோட்டிற்கு **விழுகோடு** (cevian) என்று பெயர். முக்கோணத்தின் செங்குத்துக்கோடு, நடுக்கோடு முதலியன விழுகோட்டின் தனி வகைகள். விழுகோட்டைச் **செவாக் கோடு** என்றும் அழைப்பர், ஏனெனில் இத்தாலிய பொறியியலாளர் சியோவன்னி செவா (Giovanni Ceva) என்பவர் இக்கோடுகள் பற்றிய தேற்றம் ஒன்றை நிறுவினார்.

விழுகோட்டின் நீளம்
------------------

விழுகோடு ("செவாக் கோடு") ஒன்றைக் காட்டும் ஒரு முக்கோணம்
விழுகோட்டின் நீளத்தை இசுட்டூவர்ட்டின் தேற்றத்தின் மூலம் கண்டுபிடிக்கலாம். படத்தில் {\displaystyle d} என்று சுட்டப்பட்டுள்ள விழுகோட்டின் (செவாக் கோட்டின்) நீளத்தைக் கீழ்க்காணும் வாய்பாட்டால் கண்டுபிடிக்கலாம்:

{\displaystyle \,b^{2}m+c^{2}n=a(d^{2}+mn).}
விழுகோடு, முக்கோணத்தின் நடுகோடாக இருந்தால், அதன் நீளத்தை கீழ்க்காணும் சமன்பாட்டால் அறியலாம்.

{\displaystyle \,m(b^{2}+c^{2})=a(d^{2}+m^{2}).}
விழுகோடானது, முக்கோணத்தின் ஒரு கோணத்தைச் சமமாகப் பகுக்கும் கோடாக இருந்தால், அதன் நீளத்தைக் கீழ்க்காணும் ஈடுகோள் வழி அறியலாம்.

{\displaystyle \,(b+c)^{2}=a^{2}\left({\frac {d^{2}}{mn}}+1\right).}
விழுகோடானது, செங்குத்துக் கோடாடாக இருந்தால், அதன் நீளத்தைக் கீழ்க்காணும் சமன்பாட்டின் வழி அறியலாம். 

{\displaystyle \,d^{2}=b^{2}-n^{2}=c^{2}-m^{2}.}

இவற்றையும் பார்க்கவும்
----------------------

* நிறை நடுப்புள்ளி வடிவவியல்
* செவாவின் தேற்றம்
* குத்துக்கோடு (முக்கோணம்)

உசாத்துணை
---------

* Ross Honsberger (1995) *Episodes in Nineteenth and Twentieth Century Euclidean Geometry*, pages 13 and 137, Mathematical Association of America.
* Vladimir Karapetoff (1929) "Some properties of correlative vertex lines in a plane triangle", American Mathematical Monthly 36:476–9.
குருத்தாஸ் பூங்காவில் உள்ள ஸ்டாலினின் சிலை, முன்னர் வில்னியசில் இருந்தது.
**குருத்தாஸ் பூங்கா** {*Grūtas Park*) என்பது, முன்னாள் சோவியத் குடியரசான லித்துவேனியாவில் உள்ள ஒரு சிலைகள் பூங்கா ஆகும். இங்கே சோவியத் காலச் சிலைகளும், அக்காலக் கொள்கை சார்ந்த எச்சங்களும் காட்சிக்கு வைக்கப்பட்டுள்ளன. இப் பூங்கா லித்துவேனியத் தொழில் அதிபரான வில்லியுமாஸ் மலினவுஸ்காஸ் (Viliumas Malinauskas) என்பவரால், துருஸ்கினின்காய் (Druskininkai) என்னும் லித்துவேனிய நகருக்கு அண்மையில், அவரது சொந்தச் செலவில் நிறுவப்பட்டது. இது அதிகாரபூர்வமற்ற முறையில் *ஸ்டாலின் உலகம்* என அழைக்கப்படுகின்றது.

  

சோவியத் ஒன்றியத்தின் வீழ்ச்சிக்குப் பின் 1990 இல் லித்துவேனியா விடுதலை பெற்றபோது, சோவியத் காலச் சிலைகள் அனைத்தும் அகற்றப்பட்டு வெவ்வேறு இடங்களில் வீசப்பட்டிருந்தன. இச் சிலைகளை வைத்து ஒரு அருங்காட்சியகத்தை நிறுவுவதற்காக அவற்றைத் தன்னிடம் கையளிக்கும்படி *மலினவுஸ்காஸ்* லித்துவேனிய அதிகாரிகளிடம் வேண்டுகோள் விடுத்தார். 

  

இப்பூங்கா சுக்கிஜா தேசியப் பூங்காவின் (Dzūkija National Park) ஈரநிலப் பகுதியில் நிறுவப்பட்டுள்ளது. இப் பூங்காவின் பல அம்சங்கள் குலாக் சிறை முகாமின் மரப் பாதைகள், காவல் கோபுரங்கள், பாதுகாப்பு வேலிகள் போன்ற அம்சங்களின் மீளுருவாக்கம் ஆகும். இப் பூங்காவில் வஞ்சப் புகழ்ச்சித் தந்திரங்கள் நிறையவே உண்டு. இது மக்களுக்கு வேடிக்கையாக அமைவது மட்டுமன்றித் தகவல்களை அளிப்பதாகவும் அமைந்துள்ளது. துன்பந் தருகின்ற பல விடயங்களையும் நினைவுக்குக் கொண்டுவரும் இந் நிறுவனம் பல கடுமையான எதிர்ப்புக்களைச் சந்தித்து வருவது மட்டுமன்றி, இன்றும் இதன் இருப்பு சர்ச்சைக்கு உரியதாகவே உள்ளது. முன்னர் திட்டமிடப்பட்ட பல அம்சங்கள் அனுமதி கிடைக்காததால் கைவிடப்பட்டன. பார்வையாளர்களை குலாக் பாணித் தொடர் வண்டியில் ஏற்றிச் செல்வது, உணவுச் சாலைகளில் குலாக் பாணி உணவுகளைப் பரிமாறுவது என்பன இவ்வாறு கைவிடப்பட்டவற்றுள் சிலவாகும். 

இப் பூங்காவில், விளையாட்டுத் திடல்கள், சிறிய விலங்கினக் காட்சிச்சாலை, உணவுச் சாலைகள் என்பனவும் அமைக்கப்பட்டுள்ளன. இவை அனைத்துமே சோவியத் காலத்தின் நினைவு எச்சங்களைக் கொண்டவையாக உள்ளன.

காட்சிப் பொருட்கள்
------------------

இங்குள்ள காட்சிப்பொருட்கள் வெவ்வேறு செல்வாக்கு எல்லைகள் தொடர்பில் ஒழுங்குபடுத்தப்பட்டுள்ளன. ஒவ்வொரு சிலைக்கும் ஒரு தகவல் பலகை உண்டு. இதில் அவை பற்றிய சிறு வரலாற்று விளக்கம் தரப்பட்டுள்ளது. இங்குள்ள சிலைகளில், கார்ல் மார்க்சினது தவிர்ந்த ஏனைய எல்லாச் சிலைகளும் லித்துவேனியாவைச் சோவியத் ஆக்கிரமித்ததில் செல்வாக்குச் செலுத்தியோருடையவை ஆகும். இங்கே, 46 வெவ்வேறு சிற்பிகளால் செய்யப்பட்ட 86 சிலைகள் உள்ளன. காட்சிப்பொருட்கள் பின்வரும் செல்வாக்கு எல்லைகளாகப் பகுக்கப்பட்டுள்ளன:

### சர்வாதிகாரம்

* விளாடிமிர் லெனின்
* ஜோசெப் ஸ்டாலின்
* கார்ல் மார்க்ஸ்

### பயங்கரவாதம்

* பீலிக்ஸ் செர்சிங்க்ஸ்கி, செம் பயங்கரவாத அமைப்பாளர்.
* எம். கொஸ்லோவ்ஸ்கி, சோவியத் விசாரணைக் குழுத் தலைவர்.
* சிக்மாஸ் அலெக்சா-அன்குவாரியேட்டிஸ், லித்துவேனியப் பொதுவுடைமைக் கட்சியின் நிறுவனர்களில் ஒருவர்.
* வின்காஸ் மிக்கேவிசியஸ்-கப்சுக்காஸ், லித்துவேனியாவில் செம் பயங்கரவாத அமைப்பாளர்களில் ஒருவர்.
* பிரானாஸ் எய்டுக்கேவிசியஸ், லித்துவேனிய மற்றும் பெலாரசிய சமூக ஜனநாயகத் தொழிலாளர் கட்சியின் நிறுவனர். இதுவே பின்னர் லித்துவேனிய மற்றும் பெலாரசியப் பொதுவுடைமைக் கட்சி ஆனது.
**மெய்நிகர் நகர்பேசி பிணைய சேவையாளர்**  (*mobile virtual network operator*, **MVNO**) அல்லது (ஐக்கிய இராச்சியத்தில்) **நகர்பேசி பிற உரிமைபெற்ற சேவையாளர்**  (*mobile other licensed operator*, **MOLO**) என்றவகை தொலைதொடர்பு சேவையாளர்கள் தாங்கள் வழங்கும் சேவைகளுக்கான நகர்பேசி பிணையத்தின் அலைக்கற்றைக்கான உரிமத்திற்கும் கம்பியில்லாப் பிணைய கட்டமைப்பிற்கும் உரிமை இல்லாதவர்களாகும். இத்தகைய சேவையாளர்கள் ஓர் நகர்பேசி பிணைய உரிமையாளருடன் வணிக உடன்பாடு ஏற்படுத்திக்கொண்டு பிணையச் சேவைகளுக்கான திரள் அணுக்கத்தை மொத்தவிற்பனை விலையில் பெறுகின்றனர்; பிறகு சில்லறைவிலையில் தங்கள் சந்தாதாரர்களுக்கு வழங்கி வணிகம் புரிகின்றனர். தங்களுக்கான சேவை மையத்தையும் கட்டணமிடும் கட்டமைப்புகளையும் மற்ற சந்தைப்படுத்தல் கட்டமைப்புகளையும் சொந்தமாகக் கொண்டிருக்கலாம் அல்லது அவற்றையும் **மெய்நிகர் நகர்பேசி பிணைய ஏற்படுத்துனர்** ஒருவரின் சேவைகளை நாடலாம் (*Mobile Virtual Network Enabler*, MVNE).

உலகளவில் மெயநிகர் நகர்பேசி பிணைய சேவையாளர்கள்
---------------------------------------------

அக்டோபர் 2012 நிலவரப்படி உலகளவில் 633 மெய்நிகர் நகர்பேசி பிணைய சேவையாளர்கள் செயலாக்கத்தில் உள்ளனர்.

மெய்நிகர் நகர்பேசி பிணைய சேவையாளர்கள் தனிநபர்களைத் தவிர நிறுவனங்களுக்கான சேவைகளுக்கும் போட்டியிடுகின்றனர். வாடிக்கையாளர் சேவைகளில் குவியப்படுத்தி விற்பனைவிலையைத் தங்கள் சிறப்பியல்பாகக் கொண்டுள்ளனர்.

வழமையான நகர்பேசி சேவைகளைத் தவிர 120 சேவையாளர்கள் அகலப்பட்டை சேவைகளையும் வழங்கி வருகின்றன.

சான்றுகோள்கள்
-------------

1. ↑  "MVNO Directory". Blycroft. 2012-10-20. 2011-10-14 அன்று மூலம் பரணிடப்பட்டது. 2011-10-25 அன்று பார்க்கப்பட்டது.
2. ↑  "2011 Annual Report and Analysis of Competitive Market Conditions with Respect to Mobile Wireless, including Commercial Mobile Services, WT Docket No. 10-133. , Table 4 (Page 35): (1% of revenue per 1% of customers vs. 0.95% of revenue per 3.37% of customers) Service Provider Share of Subscribers and Revenues (Year-End 2009) based on John C. Hodulik, et al. US Wireless 411, Version 37.0, UBS, UBS Investment Research, Sept. 7, 2010 (US Wireless 411 2Q10), based in turn on Company SEC 10-K filings" (PDF). 2011-06-27. 2011-10-15 அன்று மூலம் (PDF) பரணிடப்பட்டது. 2012-05-09 அன்று பார்க்கப்பட்டது.
3. ↑  "1 in 4 MVNOs upgraded to offering mobile broadband". Blycroft. 2011-05-31. 2011-05-31 அன்று பார்க்கப்பட்டது.

* மெய்நிகர் நகர்பேசிப் பிணைய சேவையாளர்கள் குறித்த ஓர் விளக்கம்
* ZyAir Wireless பரணிடப்பட்டது 2014-01-06 at the வந்தவழி இயந்திரம்

விக்கிமீடியா பொதுவகத்தில்,  
 ***Mobile virtual network operators***   
என்பதின் ஊடகங்கள் உள்ளன.
**மெம்பா விரிகுடா** (*Memba Bay*) தென் கிழக்கு ஆப்பிரிக்காவிலுள்ள மொசாம்பிக்கு நாட்டில்]] அமைந்துள்ள ஒரு விரிகுடாவாகும்.  இது மொசாம்பிக்கு நாட்டின் வடக்கு கடற்கரையில் பெர்னாவோ வெலோசோ விரிகுடாவின் வடக்கே நம்புலா மாகாணத்தில் அமைந்துள்ளது.

தற்போது விரிகுடா ஒரு பிரபலமான ஆழ்கடல் நீச்சல் பகுதியாக' விளங்குகிறது. இங்கு இதற்காக ஏராளமான மூழ்கும் இடங்கள் உள்ளன.

நிலவியல்
--------

மெம்பா விரிகுடா கிழக்கு நோக்கி திறந்திருக்கும். மெம்பா விரிகுடா அது அமைந்துள்ள மெம்பா மாவட்டத்திலுள்ள மெம்பா நகரத்தின் பெயரால் அழைக்கப்படுகிறது. உள் விரிகுடாவின் தெற்குக் கரையில் ஆழமான நுழைவாயில்கள் உள்ளன, இதில் போர்டோ டி டுவார்டே பெட்ரோசோ,  என்ற மொசாம்பிக்கின் முக்கிய துறைமுகமும் போர்டோ டி போகேச்சு துறைமுகமும் அடங்கும். 

 மெம்பா விரிகுடாவில் மீனவர்கள்.

மேற்கோள்கள்
-----------

1. ↑  "Baía de Memba". *Mapcarta*. 9 November 2016 அன்று பார்க்கப்பட்டது.
2. ↑  "Porto de Duarte Pedroso". *Mapcarta*. 9 November 2016 அன்று பார்க்கப்பட்டது.
3. ↑  "Porto de Bocage". *Mapcarta*. 9 November 2016 அன்று பார்க்கப்பட்டது.

புற இணைப்புகள்
--------------

* விக்கிச்செலவில் செலவு வழிகாட்டி: Diving in Mozambique
* Views of Memba Bay, Mozambique
**பாக்கியசிறீ தீப்சே** (*Bhagyashree Thipsay*, பிறப்பு: ஆகத்து 4, 1961) என்பவர் பெண்கள் சதுரங்க கிராண்டுமாசுட்டர் பட்டம் பெற்ற ஒர் இந்திய சதுரங்க விளையாட்டு வீரர் ஆவார். இவர் 1985, 1986, 1988, 1991 மற்றும் 1994 ஆம் ஆண்டுகளில் ஐந்து முறை இந்தியப் பெண்கள் வாகையாளர் பட்டத்தை வென்றார், 1991 ஆம் ஆண்டு ஆசிய பெண்கள் வாகையாளர் பட்டத்தையும் வென்றார்.

1984 ஆம் ஆண்டு இங்கிலாந்து பெண்கள் சாம்பியன் பட்டத்தை மகாராட்டிராவைச் சேர்ந்த வசந்தி உன்னியுடன் இணைந்து கூட்டாக வென்றார். 2000 ஆம் ஆண்டில் உலக பெண்கள் சதுரங்க சாம்பியன் போட்டியில் விளையாடி பெங்கு சாவோகின்னிடம் முதல் சுற்றில் தோல்வியடைந்தார்.

இவர் பத்மசிறீ மற்றும் அருச்சுனா விருது ஆகிய விருதுகளைப் பெற்றார். பிறகு சதுரங்க கிராண்டுமாசுட்டர் பிரவீன் தீப்சேவைத் திருமணம் செய்து கொண்டார். திருமணத்திற்கு பின் பாக்கியசிறீ சாதி தீப்சே என்று பெயரை மாற்றிக் கொண்டார். இவர் மும்பை, ஐடிபிஐ வங்கியில் ஒரு மேலாளராகப் பணிபுரிகிறார்.

மேற்கோள்கள்
-----------

1. 1 2  D.K. Bharadwaj (2003-05-13). "A big boom in the brain game". Press Information Bureau, Government of India.
2. ↑  "Barua Finishes Third". *ChessMate*. October 1991. 2004-11-24 அன்று மூலம் பரணிடப்பட்டது. 1 March 2016 அன்று பார்க்கப்பட்டது.
3. ↑  "British Champions 1904 – present". The English Chess Federation. 26 ஜூன் 2018 அன்று மூலம் பரணிடப்பட்டது. 1 March 2016 அன்று பார்க்கப்பட்டது.
4. ↑  "Bhagyashree is queen again". The Hindu. 2003-06-06. 2014-03-20 அன்று மூலம் பரணிடப்பட்டது. 2014-03-24 அன்று பார்க்கப்பட்டது.

வெளி இணைப்புகள்
---------------

* Thipsay, Bagyashree Sathe rating card at பன்னாட்டு சதுரங்கக் கூட்டமைப்பு Edit this at Wikidata
**நூலகச் சங்கங்கள் மற்றும் நிறுவனங்களின் அனைத்துலகக் கூட்டமைப்பு** (The International Federation of Library Associations and Institutions (IFLA)) என்பது நூலக மற்றும் தகவல் சேவைகளினதும் அதன் பயனர்களினதும் நலன்களைப் பிரதிநிதித்துவப்படுத்தும் ஒரு முன்னணி அனைத்துலக அமைப்பு ஆகும். நூலக மற்றும் தகவல் தொழில்துறையின் குரலை உலக மட்டத்தில் ஒலிப்பதற்காக 1927 ஆம் ஆண்டு ஸ்கொட்லாந்தில் நடைபெற்ற அனைத்துலக மகாநாடு ஒன்றில் இவ்வமைப்பு தொடக்கி வைக்கப்பட்டது. இதன் தலைமையகம் நெதர்லாந்து நாட்டின் ஹேக் நகரிலுள்ள, நெதர்லாந்து தேசிய நூலகமான, ரோயல் நூலகத்தில் இயங்கி வருகின்றது.

நோக்கம்
-------

சுதந்திரமான, அனைத்துலக, அரசசார்பற்ற, இலாபநோக்கு இல்லாததுமான இந்த அமைப்பு பின்வருவனவற்றை அடைவதை இலக்காகக் கொண்டு இயங்குகின்றது.

1. நூலக மற்றும் தகவல் சேவைகளை ஏற்படுத்துவதிலும், வழங்குவதிலும் உயர் தரத்தை அடைவதை ஊக்குவித்தல்,
2. நல்ல நூலக மற்றும் தகவல் சேவைகளின் பெறுமதி தொடர்பான பரவலான விளக்கத்தை ஊக்குவித்தல்,
3. உலகம் முழுவதிலும் உள்ள அதன் உறுப்பினர்களின் நலன்களைப் பிரதிநிதித்துவப்படுத்தல்.

வெளியிணைப்புகள்
---------------

* நூலகச் சங்கங்கள் மற்றும் நிறுவனங்களின் அனைத்துலகக் கூட்டமைப்பின் இணையதளம்
*நூலகர்*, 1556 ஓவியம் (யூசெப் ஆர்ச்சிம்போல்டோ)
**நூலகர்** (*librarian*) என்பவர் நூலகமும் தகவல் அறிவியலும் துறையில் பயிற்சி பெற்ற தகவல் நிபுணர் ஆவார். 
பழமையாக நூலகர் என்பவர் ஒரு நூலகத்தில் நூல்களை கையாளும் செயற்பாட்டை மேற்கொள்பவராவார் ஆனால் நவீன நூலகர் பல்வேறுபட்ட தகவல் வளங்களை கையாளும் பணியை மேற்கொண்டு தகவல் விஞ்ஞானியாக செயற்படுகின்றார். பணியாற்றும் நூலகங்களின் வகைகளுக்கு ஏற்ப அங்கு பணிபுரியும் நூலகரின் வகையும் மாற்றமடையும்.

```
 நூலகங்களுக்கு வரும் வாசகர்கள் எண்ணிக்கை குறைந்து வரும் வேளையில் நூலகர் என்பவர் தனது தனித்தன்மையால் நூலக விழிப்புணர்வு நிகழ்ச்சிகளுக்கோ அல்லது வளர்ச்சி பணியில் நாட்டம் கொண்ட வாசகர் வட்டத்தலைவரை தேர்ந்தெடுத்து நூலகத்தின் பயன்களை பொது மக்கள் மாணவர்கள் தெரிந்து கொள்ள வைத்து நூலகத்தின் வளர்ச்சியில் பஙகளிக்க செய்ய வேண்டும்..
```

நூலகத்தந்தை சீயாழி இராமாமிர்த அரங்கநாதன் அய்யா அவர்களின் கூற்றுப்படி நூலகத்திற்கு வரும் வாசகர்களை நூல்கள் தேடும் நேரத்தை மிச்சபடுத்தவும் (காலம் கருதுக) ,நூலகத்தில் இருக்கும் நூலுக்கு ஓரு ஆள்,ஆளுக்கு ஓரு நூல் மற்றும் நூலக பணிகள் மக்களை சென்றடைய நூலகம் வளரும்..என அவர் வகுத்த ஐந்து விதிகளை ஒரு நூலகர் பின்பற்றி பணி செய்தாலே நூலகர்,நூலகங்கள் தன்னிறைவு பெறும்

நூலகருக்கான படிப்புகள்
----------------------

இந்தியாவில் நூலகர் பணியிடங்களுக்கு உதவக் கூடிய வகையில் சில பல்கலைக்கழகங்கள் நூலகம் மற்றும் தகவல் அறிவியல் பாடங்களில் இளங்கலை, முதுகலை, ஆய்வியல் நிறைஞர் மற்றும் முனைவர் பட்டப்படிப்புகளைக் கொண்டுள்ளன. சில பல்கலைக்கழகங்களில் இதற்கான சான்றிதழ் பயிற்சியும் உள்ளன. இளங்கலை பட்டப்படிப்புக்கு ஏதாவது பட்டப்படிப்பும், முதுகலைப் படிப்புக்கு இளங்கலை நூலக அறிவியல் பட்டமும், ஆய்வியல் நிறைஞர் மற்றும் முனைவர் பட்டப்படிப்புகளுக்கு இளங்கலை நூலக அறிவியல் பட்டமும் கல்வித் தகுதியாக உள்ளன. சான்றிதழ் படிப்புகளுக்கு மேல்நிலைக் கல்வி (+2) அல்லது அதற்கு இணையான கல்வித்தகுதி பெற்றிருக்க வேண்டும்.

இந்தியாவில் நூலகவியல் படிப்பை வழங்கும் கல்வி நிலையங்கள்
-------------------------------------------------------

### தமிழ்நாடு

* மதுரை காமராஜர் பல்கலைக்கழகம்
* அழகப்பா பல்கலைக்கழகம்
* சென்னை பல்கலைக்கழகம்
* அண்ணாமலை பல்கலைக்கழகம்
* பிஷப் ஹீபர் கல்லூரி, திருச்சிராப்பள்ளி
இந்திய பிரதமர் ராஜீவ் காந்தி மறைந்த தினம் **தீவிரவாத எதிர்ப்பு தினம்** என அனுசரிக்கப்படுகிறது.

நோக்கம்
-------

தீவிரவாதம் என்னும் சவாலை அரசியலுக்கு அப்பாற்பட்டு கடுமையாகவும் உறுதியாகவும் எதிர்கொள்வதையும், நாகரிக மற்றும் ஜனநாயக வாழ்க்கை முறைக்கு அச்சுறுத்தலாக இருக்கும் தீவிரவாதத்தை ஒழிப்பது என்ற கோட்பாட்டில் உறுதியாக இருக்கவும் இந்நாள் அனுசரிக்கப்படுகிறது.

தீவிரவாதம்
----------

ஒப்புக்கொள்ளப்பட்ட சர்வதேச விதிகளுக்கு புறம்பாக ஒரு தனிப்பட்ட மனிதன் அல்லது ஒரு குறிப்பிட்ட சமூகத்தின் உயிர், உடைமைகள், கண்ணியம் அல்லது நம்பிக்கைகள், கொள்கைகள் ஆகியவற்றை பறிக்கும் எந்த ஒரு செயலும் பயங்கரவாதம் அல்லது தீவிரவாதம் ஆகும். ஒரு அரசினை எதிப்பவர்களை ராணுவம், காவல் துறை மற்றும் உளவுத்துறை மூலமாக கொல்லுவது, சித்திரவதை செய்வது, நாடு கடத்துவது போன்றவையும் பயங்கரவாதத்தின் ஒரு அங்கமே.இவை அரச பயங்கரவாதம் என்று அழைக்கப்படும்.

தீவிரவாதம் உருவாக காரணங்கள்
---------------------------

* வேலைவாய்ப்பின்மை
* வளர்ச்சியடையாத விவசாயம்
* குறைந்த சம்பளம்
* பூகோள ரீதியாக தனிமைபடுத்தப்படுதல்
* நிலச்சீர்திருத்தங்கள்
* நிர்வாகக் குறைபாடு - ஆகியவை தீவிரவாதம் வளர முக்கிய காரணிகளாக விளங்குகிறது.

கட்டுப்படுத்துதல்
-----------------

* மோதிக்கொள்ளும் இரு தரப்பிற்கும் இடையில் சமாதான முயற்சிகளை மேற்கொள்ளுதல்
* தகுந்த பொருளாதார மற்றும் சமுதாய வளர்ச்சியை ஏற்படுத்துதல்
* பாதுகாப்பு ஏற்பாடுகளை அதிகரித்தல்
* தீவிரவாதிகளை கடுமையாக தண்டித்தல் போன்றவற்றின் மூலம் தீவிரவாத செயல்களை கட்டுப்படுத்தலாம்.
**துவான் புர்ஹானுதீன் ஜாயா** (*Tuan Burhanuddin Jayah*, சனவரி 1, 1890, - மே 31, 1960) அல்லது பொதுவாக **ரி. பி. ஜாயா** (*T. B. Jaya*) இலங்கையின் கல்விமானும், அரசியல்வாதியும் ஆவார்.

வாழ்க்கைக் குறிப்பு
-------------------

இலங்கையின் மத்திய மாகாணத்தில் கண்டி மாவட்டத்தில் கலகெதரை என்ற ஊரில் காசிம் ஜாயா, நோனா ஆகியோருக்குப் பிறந்தார். கண்டியில் புனித பவுல் கல்லூரி, கல்கிசை புனித தோமையர் கல்லூரியிலும் கல்வி கற்றவர். 1913 ஆம் ஆண்டில் லண்டன் பல்கலைக்கழகத்தில் பட்டம் பெற்று கண்டி தர்மராஜா கல்லூரியில் சில காலம் பணியாற்றினார். பின்னர் பிரின்சு ஒஃப் வேல்சு கல்லூரியில் 1917 ஆம் ஆண்டு வரையும், பின்னர் கொழும்பு ஆனந்தா கல்லூரியிலும் ஆசிரியராகப் பணியாற்றினார். 1921 ஆம் ஆண்டில் கொழும்பு சாகிராக் கல்லூரியில் அதிபர் பதவியில் அமர்ந்தார். இவரது காலத்தில் இக்கல்லூரி கல்வியில் பெரும் வளர்ச்சி கண்டது. சாகிரா கல்லூரியின் கிளைப் பள்ளிகளை மாத்தளை, அளுத்கமை, புத்தளம் ஆகிய நகரங்களில் நிறுவினார்.

அரசியலில்
---------

1924 ஆம் ஆண்டில் இவர் அரசியலில் இறங்கினார். அன்றைய பிரித்தானிய இலங்கையின் சட்டவாக்கப் பேரவைக்கு 1924 ஆம் ஆண்டில் இலங்கை முசுலிம்களைப் பிரதிநிதித்துவப் படுத்த அதிகாரபூர்வமற்ற உறுப்பினராகத் தேர்ந்தெடுக்கப்பட்டார். தொழில் மற்றும் சமூக சேவைகளுக்கான அமைச்சராக நியமிக்கப்பட்டார். 1931 ஆம் ஆண்டில் இடம்பெற்ற இலங்கை அரசாங்க சபைத் தேர்தலில் கொழும்பு மத்தியில் போட்டியிட்டு ஏ. ஈ. முனசிங்கவிடம் தோல்வியுற்றார். பின்னர் 1936 இலங்கை அரசாங்க சபைத் தேர்தலில் நியமன ஆங்கத்தவராகத் தேர்ந்தெடுக்கப்பட்டு 1947 ஆம் ஆண்டு வரை சேவையாற்றினார்.

1947 ஆம் ஆண்டு இடம்பெற்ற 1947 இலங்கை நாடாளுமன்றத் தேர்தலில் கொழும்பு மத்திய தொகுதியில் ஐக்கிய தேசியக் கட்சியின் சார்பில் போட்டியிட்டு வெற்றி பெற்றார். இவருக்கு அமைச்சர் பதவியும் வழங்கப்பட்டது. பாக்கித்தானுக்கான இலங்கைத் தூதுவராகப் பணியாற்றினார். இவர் 1960 ஆம் ஆண்டில் மெக்காவிற்கு புனித யாத்திரை சென்றிருந்த போது அங்கு காலமானார்.

வெளி இணைப்புகள்
---------------

* ரி.பி.ஜாயா முஸ்லிம் வித்தியாலயத்தின் பெயர் மாற்றல் விவகாரம் குறித்து...
[*தொடர்பிழந்த இணைப்பு*], தினக்குரல்
* ஜாயா வளர்த்தெடுத்த கண்ணியமிக்க அரசியல்வாதி எம்.ஏ.பாக்கீர் மாக்கார்
[*தொடர்பிழந்த இணைப்பு*], தினக்குரல்
* The First Cabinet of Ministers
* Dr.T.B Jayah by A.H.M Azwer பரணிடப்பட்டது 2011-09-28 at the வந்தவழி இயந்திரம்
* Dr. T. B. Jayah by F.Faisal Faleel பரணிடப்பட்டது 2011-06-04 at the வந்தவழி இயந்திரம்
* Freedom fighter and national hero பரணிடப்பட்டது 2011-06-05 at the வந்தவழி இயந்திரம்
லியோன் மார்ச்லெவிசுக்கி
**லியோன் பாவெல் தியோதர் மார்ச்லெவிசுக்கி** *(Leon Paweł Teodor Marchlewski)* என்பவர் போலந்து நாட்டைச் சேர்ந்த ஒரு வேதியியலாளர் மற்றும் போலந்து வேதியியல் கழகத்தின் கௌரவ உறுப்பினர் ஆவார். 1869 ஆம் ஆண்டு டிசம்பர் மாதம் 15 ஆம் தேதி போலந்தின் வுலோகிளாவெக் நகரத்தில் பிறந்த இவர் 1946 ஆம் ஆண்டு சனவரி மாதம் 16 அன்று இறந்தார். 
குளோரோபில் எனப்படும் பச்சையம் நிறமி குறித்த வேதியியல் துறையின் நிறுவனர்களில் ஒருவராக லியோன் இருந்தார். 1927 ஆம் ஆண்டில் பாரிசு நகரில் வேதியியல் தொடர்பான அனைத்துலக மாநாட்டில் கலந்து கொள்ள இவர் அரசுமுறைப் பயணம் மேற்கொண்டார். இவர் பயன்படுத்திய அரசு வழங்கிய அதிகாரப்பூர்வ கடவுச்சீட்டு வலதுபுறம் உள்ளது. 

போலந்து அரசு லியோனுக்கு வழங்கிய அதிகாரப்பூர்வ கடவுச்சீட்டு

மேற்கோள்கள்
-----------

1. ↑  Skarå»Yåƒski, Boleslaw (18 May 1946). "Prof. Leon Marchlewski". *Nature* **157** (3994): 650–651. doi:10.1038/157650a0. .
2. ↑  Joseph Stewart Fruton (1999). *Proteins, Enzymes, Genes: The Interplay of Chemistry and Biology*. Yale University Press. பக். 213. பன்னாட்டுத் தரப்புத்தக எண்:9780300076080. .
3. ↑  Joseph Stewart Fruton (1999). *Proteins, Enzymes, Genes: The Interplay of Chemistry and Biology*. Yale University Press. பக். 213. பன்னாட்டுத் தரப்புத்தக எண்:9780300076080. .

புற இணைப்புகள்
--------------

விக்கிமீடியா பொதுவகத்தில்,  
 ***லியோன் மார்ச்லெவிசுக்கி***   
என்பதின் ஊடகங்கள் உள்ளன.
**லில்லி பத்மன் சனாதனன்** (*Lilly Sanathanan*) என்பவர் இந்தியப் புள்ளியியலாளர் ஆவார்.

சனாதனனின் ஆரம்பக்கால ஆராய்ச்சியானது, துகள் இயற்பியலின் பின்னணியில், மாதிரித் தரவுகளிலிருந்து முழுமைத்தொகுதியின் அளவை மதிப்பிடுவது தொடர்பானது. இவர் முனைவர் பட்டத்தினை 1969-ல், சிக்காகோ பல்கலைக்கழகத்தில் முடித்துள்ளார். இவரது ஆய்வுக் கட்டுரை, *துகள் படியெடுத்தல் சூழலில் முழுமைத்தொகுதியினை மதிப்பிடுவது*, டேவிட் லீ வாலஸால் மேற்பார்வையிடப்பட்டது இல்லினாய்ஸ் சிகாகோ பல்கலைக்கழகத்தில் உதவி மற்றும் இணைப் பேராசிரியராகப் பல ஆண்டுகளுக்குப் பிறகு இவர் 1970களின் பிற்பகுதியில் ஆர்கோன் தேசிய ஆய்வகத்தில் பணியில் சேர்ந்தார்.[

1991-ல் இவர் ஆய்வின் கருப்பொருளை, மருந்து வளர்ச்சி துறைக்கு மாற்றினார். அபோட் ஆய்வகங்களில் மூத்த புள்ளியியல் நிபுணராகவும், சிபா-கீகியின் புள்ளியியல் இணை இயக்குநராகவும், ஸ்மித், ககிலைன் மற்றும் பிரஞ்சுக்கான ஆராய்ச்சி நிறுவனங்களில் புள்ளியியல் இயக்குநராகவும் பணியாற்றிய பிறகு, உணவு மற்றும் மருந்து நிர்வாகத்தின் மருந்து மதிப்பீடு மற்றும் ஆராய்ச்சி மையத்தில் இயக்குநரானார். இவர் 1990-ல் அமெரிக்க புள்ளியியல் சங்கத்தின் உறுப்பினரானார். 1991-ல் இவர் கலிபோர்னியாவில் உள்ள இர்வின் உயிரியல் ஆராய்ச்சி மற்றும் மேம்பாட்டு நிறுவனத்தில் உயிரியல் புள்ளியியல் மற்றும் மருத்துவ தரவு அமைப்புகளின் துணைத் தலைவராக தனியார் துறைக்குத் திரும்பினார். பின்னர் சனாதனன், 2003-ல் இந்திய சுகாதார நிறுவனமான சாமி ஆய்வகத்தில் (இப்போது சாமி-சபின்சா குழுமம்) வாங்கப்பட்ட இருநாட்டு (யுஎஸ் மற்றும் இந்திய) மருத்துவ ஆராய்ச்சி நிறுவனமான க்ளின்வேர்ல்டை நிறுவினார்.

2008-ல் சனாதனன் பெங்களூரில் *லைப் வெஸ்ட் என்ற* புத்தகத்தை வெளியிட்டார். இவர் புளோரிடாவை தளமாகக் கொண்ட இசுடாலிங் என்ற புள்ளியியல் நிறுவனத்தைத் தொடர்ந்து நடத்தி வருகிறார். மேலும் இவர் ஒரு கலாச்சார வலையொலி, குளோபல் இந்தியா *பாட்காஸ்ட்க்கு* பங்களிப்பாளராக உள்ளார்.

மேற்கோள்கள்
-----------

1. ↑  கணித மரபியல் திட்டத்தில் லில்லி சனாதனன்
2. ↑  Affiliation as listed on her publications "Estimating the Size of a Multinomial Population" (1972, எஆசு:10.1214/aoms/1177692709) and "Estimating the Size of a Truncated Sample" (1977, எஆசு:10.2307/2286238)
3. ↑  *DOE Statistical Symposium, Sandia Laboratories* (PDF), 1978, p. 332
4. 1 2  "Lilly P. Sanathanan has joined the Institute...", *Los Angeles Times*, June 26, 1991, 2022-08-08 அன்று பார்க்கப்பட்டது
5. ↑  *ASA Fellows*, American Statistical Association, 2022-08-08 அன்று பார்க்கப்பட்டது
6. ↑  Urs, Anil (August 5, 2003), "Sami Labs buys CRO ClinWorld", *The Economic Times*, 2022-08-08 அன்று பார்க்கப்பட்டது
7. ↑  "Striking the perfect balance", *The New Indian Express*, December 2, 2008, 2022-08-08 அன்று பார்க்கப்பட்டது
8. ↑  *Global India Podcast*, 2022-08-08 அன்று பார்க்கப்பட்டது
**வாசகன்** என்பது 1970 களில் வெளியான தமிழ்ச் சிற்றிதழ் ஆகும். இது இந்திய ஒன்றியம், தமிழ்நாட்டின், சென்னையில் இருந்து வெளிவந்தத இதழ் ஆகும்.

வரலாறு
------

வாசகன் இதழ் 1973 செப்டம்பரில் சென்னையில் துவக்கப்பட்டு வெளியானது. இது ‘மெட்ராஸ் யூத் ஃபோரம்' என்ற அமைப்பின் வெளியீடாக வெளிவந்தது. இது மாலன், அக்ரிஷ் என இருவரையும் ஆசிரியர்களாகக் கொண்டிருந்தது. இதை பத்திரிகை என்றுகூட அவர்கள் சொல்ல விரும்பவில்லை. ஒரு தமிழ் இலக்கிய வரிசை ('எ டமில் லிட்டரரி ஸிரீஸ்’) என்று அறிவித்துக் கொண்டார்கள். 

வாசகனின் முதல் இதழ் 1973 செப்டம்பரில் வெளியாயிற்று. இதன் ஏழாவது இதழ் 1976 ஆகத்தில் வெளியானது. ஒவ்வொரு இதழிலும் தரமான கவிதைகளையும், வித்தியாசமான சிறுகதைகளையும், கவிதை, கலை சம்பந்தமான சிந்தனைக் கட்டுரைகளையும் வெளியிட்டுள்ளது. தமிழில் ஆங்கிலத்தைக் கலந்து எழுதுவதில் இந்த இதழ் உற்சாகம் காட்டியது. இதில் வந்த சில தலைப்புகள் ஆங்கிலத்திலேயே இருந்தன. PERVERT பாண்டியனின் A to Z (இது இலக்கிய அக்கப்போர் பகுதி); ‘SORRY FOR THE DISTURBANCE’ ( ஆசிரியர் குறிப்புகள்). சில கவிதைகள், கதைகள் ஆங்கிலத்திலேயே தலைப்பு பெற்றிருந்தன.

எழுத்தாளர்கள், கவிஞர்கள் வரைந்த புதுமை ஓவியங்களை சில இதழ்களின் அட்டைச் சித்திரமாக வாசகன் அச்சிட்டு அவர்களது முயற்சியை ஊக்குவித்தது. எடுத்துக்காட்டாக, இரண்டாவது இதழில் பாலகுமாரன் வரைந்த ஓவியம், மூன்றாவது இதழ் அட்டையில் கல்யாண்ஜி ஓவியம் வெளியானது. 

இதன் ஏழாவது இதழ் தனிச்சிறப்புடன் வெளியானது. உண்மையில் அது ஒரு இதழாக அல்லாமல் ஒரு தனிப் புத்தகம் போல வெளியானது. அது பதினொரு சிறுகதைகளின் தொகுப்பாக வெளியிடப்பட்டது. வாசகன் ஒரு தலைமுறையின் பதினொன்று சிறுகதைகள் என்றே அது பெயரிட்டிருந்தது.

குறிப்புகள்
-----------

1. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 189–191. 13 நவம்பர் 2021 அன்று பார்க்கப்பட்டது.
**வாக்கு வங்கி** (Vote Bank) எனப்படுவது, ஒரு நாட்டின் ஜனநாயக தேர்தலில் ஒரு வேட்பாளர் அல்லது அரசியல் கட்சி வெற்றி பெற ஒரு குறிப்பிட்ட சாதி, சமயம், இனம், புவியியல் மற்றும் மொழி சார்ந்த வாக்காளர்களின் வாக்குகளை கவர்வதற்கு, தேர்தலின் போது அறிவிக்கும் சில வாக்குறுதிகளால் தங்களை சார்ந்த சமூகம் வளம் பெறும் எனும் ஆவலால், ஒரு குறிப்பிட்ட வேட்பாளருக்கு தங்களது வாக்குகளை அளிக்க முன்வரும் கூட்டமாகும். பல நேரங்களில் வாக்கு வங்கி கொண்ட வேட்பாளர் தேர்தலில் தோல்வியைத் தழுவவும் வேண்டிவரும். இது போன்ற வாக்கு வங்கி அரசியல், இந்தியாவில் தான் உலக அளவில் முதன்முதலில் அறிமுகப்படுத்தப்பட்டது. சமயச் சிறுபான்மையின மக்கள் மற்றும் பிற்படுத்தப்பட்ட, தாழ்த்தப்பட்ட சமூகம் அடிப்படையில் அரசியல் கட்சிகள் தங்களது வாக்கு வங்கியை வளர்த்துக் கொள்வர். பிற சமய மற்றும் சாதி மக்கள், வாக்கு வங்கி கொண்டுள்ள வேட்பாளருக்கு எதிராக வாக்குகள் அளிக்கும் போது வாக்கு வங்கி கொண்ட வேட்பாளர் தேர்தலில் தோல்வியைத் தழுவ வேண்டிவரும். வாக்கு வங்கி அரசியலால், சமூகத்தில் ஒற்றுமை நீங்கி பிளவும் சச்சரவுகளும் அதிகம் வளரக் காணரமாகிவிடுகிறது. .

குறுகிய மனப்பான்மை கொண்ட, சனநாயக விரோதமான **வாக்கு வங்கி அரசியல்**  மக்களைப் பிளவுபடுத்துவதுடன், நாட்டின் வலுத்தன்மையையும் சீர்குலைக்கின்றது...

தோற்றம்
-------

இந்திய சமூகவியலரான (Sociologist) எம். என். ஸ்ரீநிவாசன் என்பவரால் உலகில் முதன் முதலாக **வாக்கு வங்கி** என்ற சொல் பயன்படுத்தப்பட்டது...

உலக நாடுகள் அளவில் வாக்கு வங்கி
-------------------------------

### இந்தியா

சமயச் சார்பற்ற அரசமைப்பு கொண்ட இந்தியாவில், ஆட்சி அதிகாரத்தைக் கைப்பற்றி நாட்டை ஆள நினைக்கும் அரசியல் கட்சிகள், மக்களை சமயம், சாதி, மொழி, இனம் மற்றும் புவியியல் அடிப்படையில் பிளவுபடுத்தி, அதன் மூலம் வாக்கு வங்கி அமைப்பை உருவாக்கி, தேர்தலின் போது மலிவான வாக்குறுதிகள் மக்கள் மத்தியில் வாரி இறைத்து வாக்குகள் பெற்று ஆட்சிக் கட்டிலில் அமரலாம் என எண்ணிச் செயல்படுகின்றனர். இந்த வாக்கு வங்கி அரசியலை, பல முறை பொது மக்கள், தேர்தலின் போது பொய்யாக்கி காட்டியுள்ளனர்.

மேற்கோள்கள்
-----------

1. ↑
2. ↑
3. ↑
4. ↑
5. ↑
6. ↑
7. ↑  Ralph Grillo; Rodney Needham (February 2000). "Obituary: M. N. Srinivas" (PDF). *Anthropology Today* **16** (1): 22. doi:10.1111/1467-8322.00007. பன்னாட்டுத் தர தொடர் எண்:0268540X. .  
[*தொடர்பிழந்த இணைப்பு*]
8. ↑  M. N. Srinivas; et al. (1955). "The Social System of a Mysore Village". in McKim Marriott. *Village India: studies in the little community*. Chicago: University of Chicago Press. பக். 1–35.
9. ↑  Bailey, F. G. (1959). *Politics and Social Change*. Berkeley: University of California Press.

வெளி இணப்புகள்
--------------

* 
* இந்து வாக்கு வங்கி
* வாக்கு வங்கி அரசியல் செய்கிறார் மம்தா: மோடி தாக்கு
* வெறும் 3 இடங்கள்..பாமகவுக்கு 'டாட்டா' காட்டிய வன்னியர்கள்!
* 
* சரிந்தது அரசின் வாக்கு வங்கி 6 ஆசனங்களும் பறிகொடுப்பு!
* வன்னியர் வாக்கு வங்கி
[*தொடர்பிழந்த இணைப்பு*]
* 
* மகாராஷ்டிரத்தில் ஒவைஸி கட்சி வெற்றி - பறிபோகும் முஸ்லிம் வாக்கு வங்கி
* இன்னுமா வாக்கு வங்கி அரசியல்?
பல தனிப்பட்டவர்களைக் கொண்ட குழுவினர், ஒன்றுக்கு மேற்பட்ட தேர்வுக்கு உரியவற்றுள் ஒன்றையோ பலவற்றையோ, அவை பெறுகின்ற வாக்குகளின் அடிப்படையில் தேர்ந்தெடுப்பதற்காக அல்லது அவற்றுள் விருப்பத்துக்கு உரியவற்றை அல்லது வெற்றி பெறுவதைத் தீர்மானிப்பதற்காக ஏற்படுத்தப்பட்ட ஒரு செயல்முறையே **வாக்களிப்பு முறை** எனப்படுகின்றது. சனநாயக வழிமுறையில் பொதுப்பதவிகளுக்கு உறுப்பினர்களைத் தேர்ந்தெடுப்பது தொடர்பில் *வாக்களிப்பு* பெரிதும் அறியப்படுகின்ற ஒன்றாகும்.

சிறப்பாக, வாக்களிப்பு முறை என்பது, குறிப்பிட்ட தொகுதி வாக்குகளிலிருந்து வெற்றி பெறுவதைத் தீர்மானிப்பதற்கான வரையறுக்கப்பட்ட ஒரு வழிமுறையாகும். செயல்முறை முறைப்படி வரையறுக்கப்படுவது மட்டுமன்றி, வாக்குகள் எண்ணப்படும் முறை மற்றும் அது தொடர்பான விதிகள் அனைத்தும் முன்கூட்டியே அறிவிக்கப்படவும் வேண்டும். முறைப்படி வரையறுக்கப்பட்ட வாக்களிப்பு முறைகள் பற்றிய கோட்பாடு, *வாக்களிப்புக் கோட்பாடு* (voting theory) எனப்படுகின்றது. இது, அரசறிவியல், பொருளியல், கணிதம் போன்றவற்றின் துணைத்துறையாகக் கருதப்படக்கூடியது. வாக்களிப்புக் கோட்பாடு, 18 ஆம் நூற்றாண்டிலேயே வளர்ச்சியடையத் தொடங்கியது. இதன் மூலம், வாக்களிப்புத் தொடர்பான பல் வேறுபட்ட அணுகுமுறைகள் உருவாகியுள்ளன.

பெரும்பாலான வாக்களிப்பு முறைகள் பெரும்பான்மை ஆட்சியை அடிப்படையாகக் கொண்டவை. பெரும்பான்மை ஆட்சிமுறை எளிமையான ஒரு முறையாக இருந்தாலும், பலவகையான வாக்களிப்பு முறைகள் புழக்கத்திலுள்ளன. மொத்த வாக்குகளின் அரைப்பங்குக்கு மேல் பெறுவதே தேர்ந்தெடுக்கப்படும் என்பது பெரும்பான்மை ஆட்சி முறையின் அடிப்படையாக இருந்தாலும், இரண்டுக்கு மேற்பட்ட தேர்வுக்கு உரியவை மத்தியில் தேர்வு நடைபெறும்போது எவரும் அரைப்பங்குக்கு மேல் பெறும் சந்தர்ப்பம் இல்லாமற் போவதுண்டு. இவ்வாறான சமயங்களில் அரைப்பங்குக்கு மேற்பட்டவர்களின் விருப்பம் அறிவதற்கான வேறு ஒழுங்குகள் வாக்களிப்பு முறையில் சேர்க்கப்பட்டிருக்கும். சில முறைகளில் அதிக வாக்குகள் பெறும் விருப்பு தேர்ந்தெடுக்கப்படுவதும் உண்டு.

இவற்றையும் பார்க்கவும்
----------------------

* விகிதாசாரப் பிரதிநிதித்துவத் தேர்தல் முறை
* ஒற்றை உறுப்பினர் தொகுதி முறை
**இரிபந்தர்** (*Ribandar*) என்பது இந்திய மாநிலமான கோவாவின் திசுவாடியில் உள்ள ஒரு நகரமாகும். இது பனஜியிலிருந்து (நோவா கோவா) மற்றும் பழைய கோவா (வெல்ஹா கோவா) நகரங்களுக்கு இடையில் அமைந்துள்ளது.

சொற்பிறப்பியல்
--------------

இரிபந்தர் என்ற பெயர் "இராயச்சேம் பந்தர்" என்பதிலிருந்து உருவானது. இதன் பொருள் ராயர்கள் அல்லது அரசர்களின் நீர்வழியிடை நிலவழி என்பதாகும். எந்த மன்னர்கள் இங்கு குறிக்கப்படுகிறார்கள் என்பது தெளிவாகத் தெரியவில்லை. இருப்பினும், விஜயநகரப் பேரரசை ஆண்ட முதலாவது சங்கம மரபைச் சேர்ந்த ராயர்கள் இந்த துறைமுகத்தை கட்டியதாக நம்பப்படுகிறது.

நிலவியல்
--------

இது 15 ° 30′10 ″ வடக்கிலும் 73 ° 51′55 ″ கிழக்கிலும் அமைந்துள்ளது. மேலும், சராசரியாக 3 மீட்டர் (9.8 அடி) உயரத்தில் உள்ளது. 

இது பனஜிமிலிருந்து ரியோ டி உரம் (தங்க ஆறு) ஆறு மூலம் பிரிக்கப்பட்டுள்ளது. இதன் மண்டோவி ஆற்றுடன் கலந்து ஒரு பெரிய, அகலமான மற்றும் சதுப்பு நிலப்பரப்பை உருவாக்குகிறது. 1633 ஆம் ஆண்டில் போர்த்துகேய இந்தியா ஆளுநர்களில் ஒருவரான இலின்ஹேர்ஸின் ஆதரவுடன் கட்டப்பட்ட ஒரு பழைய தரைப்பாலத்திற்கு போண்டே கான்டே டி லின்ஹேர்ஸ் என்று பெயரிடப்பட்டது. பொன்டே கான்டே டி லின்ஹேர்ஸின் தெற்கே ஒரு புதிய சாலை பனஜிமிலிருந்து இரிபந்தர், சிம்பெல் மற்றும் பழைய கோவாவிற்கு இன்னும் ஒரு இணைப்பை வழங்குகிறது.

சோர்போ மற்றும் திவார் தீவுகள் முறையே இரிபந்தரின் வடக்கு மற்றும் வடகிழக்கில் அமைந்துள்ளன. இந்த இரண்டு தீவுகளை படகு மூலம் அணுகலாம்.

கருநாடகாவின் சொந்த கன்னடம் பேசுபவர்களுக்கு சொந்தமான கதம்ப வம்சத்திலிருந்து பிரிந்து சென்ற கிளையால் கோவா ஆட்சி செய்யப்பட்டது. தில்லி சுல்தானகத்தின் சுல்தான் அலாவுதீன் கில்சியின் தளபதி மகமூத் கவான் இதை கைப்பற்றினார். பின்னர், பிரிந்து சென்ற பாமினி சுல்தானகத்தின் ஒரு பகுதியாக மாறியது. விஜயநகரப் பேரரசால் கைப்பற்றப்பட்டது. பிஜப்பூர் சுல்தானகத்தின் முதலாம் யூசுப் ஆதில் ஷாவை போர்ச்சுகீசியப் படைத்தலைவரான அபோன்சோ டி அல்புகெர்க்கே 1510 தோற்கடித்து இதை கைப்பற்றினார்.

புகைப்படங்கள்
-------------

* இரிபந்தரின் உச்சியில் இருந்து மாண்டோவி பாலத்தின் ஒரு காட்சிஇரிபந்தரின் உச்சியில் இருந்து மாண்டோவி பாலத்தின் ஒரு காட்சி
* இரிபந்தரில் உள்ள இராம் கோயில்இரிபந்தரில் உள்ள இராம் கோயில்
* சிரிய தேவாலயம்.சிரிய தேவாலயம்.
* பாட்டோவில் உள்ள இரிபந்தர் தேவாலயம்பாட்டோவில் உள்ள இரிபந்தர் தேவாலயம்
* பாட்டோவுக்கு அருகிலுள்ள இரிபந்தர் தேவாலயம்பாட்டோவுக்கு அருகிலுள்ள இரிபந்தர் தேவாலயம்
* இரிபந்தர் மலையடிவாரத்தில் தேவாலயம்இரிபந்தர் மலையடிவாரத்தில் தேவாலயம்

மேற்கோள்கள்
-----------

1. ↑  Falling Rain Genomics, Inc - Ribandar

விக்கிமீடியா பொதுவகத்தில்,  
 ***இரிபந்தர்***   
என்பதின் ஊடகங்கள் உள்ளன.
**சனீசுவரன் சிற்பம் (பூதராயர் குளம்)**, நல்லூரில், தற்போது சட்டநாதர் சிவன் கோயில் அமைந்திருக்கும் இடத்துக்கு அண்மையில் உள்ள பூதராயர் குளத்தை ஆழமாக்கும் முயற்சியின்போது 1957ம் ஆண்டில் கண்டெடுக்கப்பட்ட பல கருங்கற் சிலைகளுள் ஒன்று. இது 10-12ம் நூற்றாண்டுக் காலப் பகுதியைச் சேர்ந்த சோழர் கலைப்பாணியில் அமைந்த சிற்பமாக அடையாளம் காணப்பட்டுள்ளது. யாழ்ப்பாணத்தைச் சேர்ந்த ஏதோவொரு கோயிலில் இருந்த இச்சிலையைப் போர்த்துக்கேயரிடம் இருந்து பாதுகாப்பதற்காக இவ்விடத்தில் புதைத்திருக்கலாம் எனக் கருதப்படுகிறது. இது இப்போது யாழ்ப்பாண அருங்காட்சியகத்தில் உள்ளது.

அமைப்பு
-------

இச்சிற்பத்தில் சனீசுவரன் வலதுகாலை மடித்தும் இடதுகாலைத் தொங்கவிட்டபடியும் அவரது வாகனமாகக் கருதப்படும் காகத்தின்மீது அமர்ந்திருப்பதாக வடிவமைக்கப்பட்டுள்ளது. சமபங்க நிலையில் அமைக்கப்பட்டுள்ள் இச்சிற்பத்தில் சனீசுவரனுக்கு நான்கு கைகள் உள்ளன. வலது பக்கக் கைகளில் மேற்கை உடைந்து காணப்படுகிறது. கீழ்க்கை அபயம் வழங்கும் நிலையில் உள்ளது. இடது மேற்கையில் பாசத்தை வைத்துள்ள சனீசுவரனின் இடது கீழ்க்கை வரதஹஸ்தம் எனப்படும் நிலையில் உள்ளது.

மேற்கோள்கள்
-----------

1. ↑  கிருஷ்ணராஜா, செல்லையா. 2015, பக். 151
2. ↑  கிருஷ்ணராஜா, செல்லையா. 2015, பக். 150, 151

உசாத்துணைகள்
------------

* கிருஷ்ணராஜா, செல்லையா. *சிற்பக்கலைமரபுகள் மற்றும் குளங்களின் பெயர்களினூடாக அறியப்படும் நல்லூரின் பண்பாடு*, சிங்கை ஆரம் பிரதேச மலர், நல்லூர்ப் பிரதேச செயலக கலாச்சாரப் பேரவை, நல்லூர், 2015.

இவற்றையும் பார்க்கவும்
----------------------

* குடியேற்றவாதக் காலத்துக்கு முந்திய யாழ்ப்பாணச் சிற்பங்கள்